CELEX: 52015PC0491
Language: mt
Date: 2015-10-13
Title: Proposta emendata għal DEĊIŻJONI TAL-KUNSILL dwar il-konklużjoni tal-Ftehim dwar it-Trasport bl-Ajru bejn il-Komunità Ewropea u l-Istati Membri tagħha, minn naħa u l-Istati Uniti tal-Amerka, min-naħa l-oħra

IL-KUMMISSJONI EWROPEA
            Brussell, 13.10.2015
            COM(2015) 491 final
            2006/0058(CNS)
            Proposta emendata għal
            DEĊIŻJONI TAL-KUNSILL
            dwar il-konklużjoni tal-Ftehim dwar it-Trasport bl-Ajru bejn il-Komunità Ewropea u l-Istati Membri tagħha, minn naħa u l-Istati Uniti tal-Amerka, min-naħa l-oħra
            
               
         
         
            
               MEMORANDUM TA’ SPJEGAZZJONI
            
            
               1.IL-KUNTEST TAL-PROPOSTA
            
            
               Fil-25 u fit-30 ta’ April 2007, il-Komunità Ewropea u l-Istati Membri tagħha minn naħa u l-Istati Uniti tal-Amerka min-naħa l-oħra, iffirmaw Ftehim dwar it-Trasport bl-Ajru ("il-Ftehim dwar it-Trasport bl-Ajru UE/USA"). Dak li-ftehim kellu l-mira, fost affarijiet oħra, li jiffaċilita l-espansjoni tal-opportunitajiet għat-trasport internazzjonali bl-ajru billi fetaħ l-aċċess għas-swieq u ġab l-aħjar benefiċċji possibbli għall-konsumaturi, għall-kumpaniji tal-ajru, għall-ħaddiema u għall-komunitajiet fuq iż-żewġ naħat tal-Oċean Atlantiku.
            
            
               Min-naħa tal-UE, kemm l-Unjoni kif ukoll l-Istati Membri tagħha huma Partijiet għal dan il-Ftehim. Il-proċess ta’ ratifika tlesta mill-Istati Membri fl-2014. Ir-Repubblika tal-Kroazja se taderixxi mal-Ftehim skont il-proċedura prevista fl-Att dwar il-kundizzjonijiet tal-adeżjoni tal-Kroazja mal-UE.
            
            
               Il-proposta inkwistjoni timmodifika l-proposta oriġinali tal-Kummissjoni (COM 2006/0058 (CNS))
                  1
               , bil-ħsieb partikolari li jitqies id-dħul fis-seħħ tat-Trattat ta’ Lisbona. Biex jiġi ffaċilitat l-eżami mill-Kunsill, it-test rilevanti kollu qiegħed jitressaq bħala proposta emendata.
            
            
               2.IR-RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATT 
            
            
               Ma japplikax
            
            
               3.L-ELEMENTI LEGALI TAL-PROPOSTA
            
            
               Ma japplikax
            
            
               4.L-IMPLIKAZZJONI BAĠITARJA 
            
            
               Ma japplikax
            
            
               2006/0058 (CNS)
            
            
               Proposta emendata għal
            
            
               DEĊIŻJONI TAL-KUNSILL
            
            
               dwar il-konklużjoni tal-Ftehim dwar it-Trasport bl-Ajru bejn il-Komunità Ewropea u l-Istati Membri tagħha, minn naħa u l-Istati Uniti tal-Amerka, min-naħa l-oħra
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea u b’mod partikolari l-Artikolu 100(2), flimkien mal-Artikolu 218(6)(a) tiegħu,
            
            
               Wara li kkunsidra l-proposta tal-Kummissjoni Ewropea,
            
            
               Wara li kkunsidra l-kunsens tal-Parlament Ewropew
                  2
               , 
            
         
         
            
               Billi:
            
            
               (1)F’isem il-Komunità Ewropea u l-Istati Membri, il-Kummissjoni nnegozjat Ftehim dwar it-Trasport bl-Ajru mal-Istati Uniti tal-Amerka (minn hawn ’il quddiem imsejjaħ il-“Ftehim”) skont id-Deċiżjoni tal-Kunsill li tawtorizza lill-Kummissjoni tiftaħ in-negozjati.
            
            
               (2) Il-Ftehim ġie iffimat fil-25 u fit-30 ta’ April 2007. Il-Ftehim għandu jiġi approvat f’isem l-Unjoni.
            
            
               ADOTTA DIN ID-DEĊIŻJONI: 
            
            
               Artikolu 1
            
            
               1. Il-Ftehim dwar it-Trasport bl-Ajru bejn il-Komunità Ewropea u l-Istati Membri tagħha, minn naħa waħda u l-Istati Uniti tal-Amerka, min-naħa l-oħra, (minn hawn ’il quddiem “il-Ftehim”) huwa b’dan approvat f’isem l-Unjoni.
            
            
            
               2. Il-President tal-Kunsill għandu jaħtar il-persuni li f’isem l-Unjoni Ewropea jkollhom is-setgħa li jiddepożitaw l-istrument ta’ approvazzjoni previst fl-Artikolu 26 tal-Ftehim, biex jesprimu l-kunsens tal-Unjoni li tintrabat bil-Ftehim, u għandhom jagħtu din in-notifika: 
            
            
                  “Bħala konsegwenza tad-dħul fis-seħħ tat-Trattat ta’ Lisbona fl-1 ta’ Diċembru 2009, l-Unjoni Ewropea ssostitwiet u laħqet wara l-Komunità Ewropea, u minn dik id-data qed teżerċita d-drittijiet kollha u tassumi l-obbligi kollha tal-Komunità Ewropea. Għalhekk, ir-referenzi għall-“Komunità Ewropea” fit-test tal-Ftehim għandhom, fejn rilevanti, jinqraw bħala “l-Unjoni Ewropea”.”
            
            
               Artikolu 2
            
            
               1. L-Unjoni Ewropea għandha tkun irrappreżentata fil-Kumitat Konġunt li twaqqaf mill-Kummissjoni skont l-Artikolu 18 tal-Ftehim.
            
            
               2. Il-pożizzjoni li għandha tieħu l-Unjoni fil-Kumitat Konġunt dwar il-kwistjonijiet li hemm fl-Artikoli 14 u 20 tal-Ftehim se tiġi adottata mill-Kummissjoni wara konsultazzjoni ma’ Kumitat Speċjali maħtur mill-Kunsill.
            
            
            
            
               Artikolu 3
            
            
               Din id-Deċiżjoni tidħol fis-seħħ fid-data tal-adozzjoni tagħha.
            
            
            
            
               Magħmul fi Brussell,
            
            
               
                     Għall-Kunsill
               
            
         
         
            
               
                     Il-President
               
            
         
         
            
                  
                     (1)
                  http://eur-lex.europa.eu/legal-content/MT/TXT/?qid=1427727730466&uri=CELEX:52006PC0169(02)
               
               
                  
                     (2)
                  ĠU C 81 E/01, 15.03.2011.